pythainlp/thai-wiki-dataset-v4 huggingface dataset:
งาตาโปละมนเทียร

งาตาโปละมนเทียร (เนปาลภาษา: 𑐒𑐵𑐟𑐵𑐥𑑀𑐮‎, "ṅātāpola", แปลตรงตัว#เปลี่ยนทาง 'ห้าชั้น'; อักษรโรมัน: Nyātāpola) เป็นวิหารความสูงห้าระดับในใจกลางภักตปุระ ประเทศเนปาล ถือเป็นสิ่งปลูกสร้างทางศาสนาที่สูงที่สุดในเมือง และเป็นวิหารที่สูงที่ในในประเทศเนปาล สร้างขึ้นโดยดำริของกษัตริย์ภุปินทระ มัลละ สร้างเสร็จในเวลา 6 เดือน ระหว่างวันที่ 31 ธันวาคม 1701 ถึง 15 กรกฎาคม 1702 วิหารยังคงไม่ถล่มลงมาแม้จะผ่านแผ่นดินไหวมาหลายครั้ง รวมถึงเมื่อเดือนเมษายน 2015 ซึ่งเมืองได้รับผลกระทบอย่างหนัก
งาตาโปละเป็นที่รู้จักจากสถาปัตยกรรมที่ถือว่าเป็นหนึ่งในสองวิหารที่สูงห้าชั้นในหุบเขากาฐมาณฑุ ส่วนอีกที่คือกุมเภศวรในลลิตปุระ งาตาโปละ และวิหารพระไภรวะ รวมถึงอาคารโบราณอื่น ๆ รวมกันเป็นจัตุรัสตมารหี ("Tamārhi" square) ซึ่งเป็นศูนย์กลางทางวัฒนธรรมและสถานที่ท่องเที่ยวสำคัญของภักตปุระ ในปัจจุบันวิหารไม่ได้มีความสำคัญเชิงศาสนากับคนท้องถิ่นมากนัก แต่ยังคงสถานะความเป็นสัญลักษณ์ทางวัฒนธรรมของภักตปุระ ดังที่ปรากฏเป็นรูปในตราสัญลักษณ์ของหน่วยงานหรือองค์การรัฐบาลท้องถิ่นของภักตปุระ งาตาโปละมีความสูง 33 เมตร ถือเป็นศาสนสถานที่สูงที่สุดของเมือง นอกจากนี้จัตุรัสงาตาโปละยังเป็นจุดแบ่งเมืองภักตปุระออกเป็นสองส่วนหลัก คือ "ฐาเน" (Thané; แปลตรงตัว#เปลี่ยนทาง 'ตอนบน') กับ "โกนเห" (Konhé; แปลตรงตัว#เปลี่ยนทาง 'ตอนล่าง')
ประตูทางเข้าวิหารจะเปิดแค่ปีละครั้งในเดือนกรกฎาคม เนื่องในโอกาสครบรอบการก่อตั้ง โดยชาว "อวาลา" ของคนเนวาร์ จะนำธงสามเหลี่ยมขึ้นปักบนยอดวิหาร และนักบวช "กรรมาจารยะ" จะประกอบพิธีบูชาเทพเจ้า เทวรูปองค์ประธานภายในวิหารไม่เปิดให้สาธารณชนเข้าชม และไม่เป็นที่ทราบกันว่าเทวรูปมีรูปลักษณะอย่างไร แต่เข้าใจกันว่าเป็นมาตาเทวีที่ทรงมีพลังตันตระแรงกล้า และแม้แต่ในเอกสารโบราณที่บันทึกการก่อสร้างวิหารยังไม่ปรากฏการเขียนถึงเทวรูปที่ประดิษฐานภายใน
เพลย์ (สายการบิน)

เพลย์  เป็นสายการบินราคาประหยัดสัญชาติไอซ์แลนด์ ที่มีสำนักงานอยู่ที่เรคยาวิก สายการบินให้บริการเครื่องบินตระกูลแอร์บัส เอ320นีโอจากท่าอากาศยานนานาชาติเคลฟลาวิค
ประวัติ.
ในปี ค.ศ. 2019 Arnar Már Magnússon และ Sveinn Ingi Steinþórsson ซึ่งเป็นอดีตผู้บริหารของว้าวแอร์ ได้ประกาศจัดตั้งสายการบินใหม่ในชื่อ "แวบแอร์" (WAB Air "We are back") โดยได้มีการตั้งเป้าหมายว่าจะให้บริการเครื่องบิน 6 ลำและจุดหมายปลายทางกว่า 14 เส้นทางในยุโรปและสหรัฐ และได้คาดการณ์ว่าจะให้บริการผู้โดยสารหนึ่งล้านคนภายในปีแรก สายการบินใหม่นี้ได้ขอใบอนุญาตเดินอากาศ (AOC) จากองค์การบริการการบินไอซ์แลนด์
ในเดือนพฤศจิกายน ค.ศ. 2019 แวบแอร์ได้เปลี่ยนชื่อเป็น เพลย์ และมีการเริ่มว่าจ้างเจ้าหน้าที่ปฏิบัติการ เริ่มแรกมีแผนที่จะเช่าแอร์บัส เอ321 ขนาด 200 ที่นั่ง โดยจะเริ่มให้บริการเที่ยวบิน 6 เส้นทางบินในยุโรปในช่วงฤดูหนาวของปี ค.ศ. 2019-2020 และลวดลายของเครื่องบินจะมีสีแดง ต่อมาก็มีแผนที่จะให้บริการเที่ยวบินไปยังจุดหมายปลายทางในอเมริกาเหนือ 
จุดหมายปลายทาง.
เพลย์ให้บริการไปยัง 39 จุดหมายปลายทางในยุโรปและอเมริกาเหนือจากศูนย์กลางที่ท่าอากาศยานนานาชาติเคลฟลาวิค
ข้อตกลงระหว่างสายการบิน.
เพลย์ได้มีข้อตกลงกับสายการบินต่างๆ ดังต่อไปนี้:
<templatestyles src="Div col/styles.css"/>
ฝูงบิน.
ณ เดือนกรกฎาคม ค.ศ. 2024 เพลย์มีเครื่องบินประจำการในฝูงบินดังนี้:
เพลย์มีอายุฝูงบินเฉลี่ย 4.1 ปี
ตำบลแจกดอน

แจกดอน  เป็นตำบลในอำเภอกลาง เทศมณฑลแบชอแกร์ด จังหวัดโฮร์โมซกอน ประเทศอิหร่าน แบ่งออกเป็น 38 หมู่บ้าน จากสำมะโน พ.ศ. 2549 หมู่บ้านนี้มีประชากร 8,078 คนใน 1,861 ครัวเรือน .
อำเภอกลาง (เทศมณฑลแบชอแกร์ด)

อำเภอกลางของเทศมณฑลแบชอแกร์ด  เป็นอำเภอในเทศมณฑลแบชอแกร์ด จังหวัดโฮร์โมซกอน ประเทศอิหร่าน จากสำมะโน พ.ศ. 2549 อำเภอนี้มีประชากร 9,322 คนใน 2,131 ครัวเรือน อำเภอนี้มีเมืองเพียงเมืองเดียวคือแซร์แดชท์ และมีตำบลเพียง 2 ตำบล คือ: ตำบลแจกดอน และตำบลแซร์แดชท์
ท่าอากาศยานเทนซิง-ฮิลลารี

ท่าอากาศยานเทนซิง-ฮิลลารี ((IATA: LUA, ICAO: VNLK)) หรือรู้จักในชื่อ ท่าอากาศยานลุกลา  เป็นท่าอากาศยานในประเทศและท่าอากาศยานที่สูง ตั้งอยู่ในเมืองลุกลา คุมบูปาซางลามู อำเภอโซลูคูมบู รัฐโกศี ประเทศเนปาล เป็นที่รู้จักไปทั่วโลกในฐานะท่าอากาศยานที่อันตรายที่สุดในโลกเป็นเวลามากกว่า 20 ปี
ท่าอากาศยานเป็นที่นิยมเนื่องจากถือเป็นจุดเริ่มต้นของการไต่เขาไปยังค่ายเบสของเขาเอเวอร์เรสต์ ปัจจุบันท่าอากาศยานมีบริการเที่ยวบินวันละเที่ยวไปกลับตริภูวันในกาฐมาณฑุในเวลากลางวันหากสภาพอากาศดี ถึงแม้ระยะทางการบินของเที่ยวบินจะสั้น แต่ในลุกลามักฝนแม้ที่กาฐมาณฑุจะแดดสว่าง ลมแรง, เมฆทึบ และสภาพการมองเห็นที่เปลี่ยนแปร มักทำให้เที่ยวบินต้องถูกดีเลย์ หรือปิดท่าอากาศยานไปเลยชั่วคราว ท่าอากาศยานล้อมรอบด้วยรั้วโซ่เหล็ก และมีกองกำลังจากตำรวจติดอาวุธ กับ ตำรวจพลเรือน คอยตรวจตราตลอดเวลา
ประวัติศาสตร์.
ท่าอากาศยานสร้างขึ้นในปี 1964 ภายใต้การควบคุมของเอดมันด์ ฮิลลารี ผู้เดิมทีตั้งใจจะสร้างท่าอากาศยานขึ้นบนพื้นที่ที่เป็นที่นาเรียบ ๆ แต่ชาวนาท้องถิ่นปฏิเสธไม่อยากขายที่นาให้ จึงจำต้องสร้างท่าอากาศยานตรงจุดที่อยู่ในปัจจุบัน ฮิลลารีซื้อที่ดินนี้จากขาวเชอร์ปาท้องถิ่นด้วยมูลค่า US$2,650 รวมถึงยังจ้างชาวเชอร์ปาท้องถิ่นมาช่วยก่อสร้างท่าอากาศยานด้วย ว่ากันว่าฮิลลารีพอใจแรงต้านทานของดินตรงรันเวย์ เขาจึงเลือกซื้อสุราท้องถิ่นไปให้กับชาวเชอร์ปาและร้องขอให้พวกเขาเต้นกระทืบเท้าบนรันเวย์ เพื่อให้ดินตรงนั้นเรียบและใข้งานเป็นรันเวย์ได้ รันเวย์นี้ไม่ถูกปูด้วยยางมะตอยจนถึงปี 2001
ในเดือนมกราคม 2008 ได้มีการเปลี่ยนชื่อท่าอากาศยานใหม่เพื่อเป็นเกียรติแก่ชาวเชอร์ปา เทนซิง โนร์กาย และ เซอร์เอ็ดมันด์ ฮิลลารี ผู้พิชิตเขาเอเวอเรสต์คนแรก และผู้มีส่วนร่วมในการก่อสร้างท่าอากาศยานนี้
ลักษณะ.
ท่าอากาศยานประกอบด้วยรันเวย์เดียว เป็นรันเวย์ปูยางมะตอย ซึ่งสามารถรองรับได้แค่เฮลิคอปเตอร์และอากาศยาน สโตล เช่น DHC-6 ทวินออตเตอร์, ดอร์เนียร์ 228, แอล-410 เทอร์โบเลต และ พีลาทัส พีซี-6 รันเวย์มีขนาด × และความชัน 11.7% ความสูงจากระดับน้ำทะเลของท่าอากาศยานอยู่ที่ 
เที่ยวบิน.
นอกจากนี้ยังมีแอร์ไดนัสตีที่ให้บริการเฮลิคอปเตอร์โดยมีฮับอยู่ที่นี่
อารามมวีเป็ก

อารามมวีเป็ก (ทิเบต: མུལ་སྦེག་དགོན་པ།, พินอินทิเบต: "mübêk gönba") เป็นหมู่อารามพุทธทิเบต (เกินปา) จำนวนสองอาราม หลังหนึ่งเป็นของนิกายดรูกปา อีกหลังเป็นของนิกายเกลูก ตั้งอยู่ในคาร์กีล ลาดาข ประเทศอินเดีย ตั้งอยู่บนยอดสุดของเขา ราว 200 เมตร (656 ft) เหนือจากถนนใกล้สุด และมีทางเชื่อมต่อกับพระราชวังของราชากาโลนแห่งมวีเป็ก (Rajah kalon of Mulbekh) ที่ตั้งอยู่ด้านล่าง อารามสามารถเข้าถึงได้ผ่านทางเดินเท้าที่คดเคี้ยว ทอดยาวอยู่ด้านหลังของอาราม อารามตั้งอยู่ที่ความสูง 3,504 เมตรจากระดับน้ำทะเล ส่วนเมืองด้านล่างไปมีประชากรอยู่ที่ 5,730 คน
พระพุทธรูปจัมพา.
ราว 45 กิโลเมตรทางตะวันออกของเมืองคาร์กีลเป็นที่ตั้งของพระพุทธรูปจัมพา (Chamba Statue; ทิเบต: ཅམ་བ།, พินอินทิเบต: "jampa") ในหมู่บ้านมวีเป็ก แกะสลักเข้าไปในผาหิน ทางขวาของถนน แสดงภาพของพระศรีอาริยเมตไตรยพุทธเจ้า หันหน้าเข้าถนน บ้างว่ารูปปั้นนี้สร้างขึ้นในสมัยกุษาณ ส่วนนักวิชาการสมัยใหม่เชื่อว่าสร้างขึ้นในศตวรรษที่ 8 ท่อนล่างของพระพุทธรูปถูกบังด้วยวัดขนาดเล็กที่สร้างขึ้นในปี 1975
ใกล้กันยังพบจารึกโบราณเขียนด้วยอักษรขโรษฐี ใกล้กันยังเจอจารึกกฤษฎีกาให้กับคนท้องถิ่นเพื่อให้หยุดบูชายัญแะพ ดำริไว้โดยกษัตริย์พระนามว่า "เต๋" (King Lde) ผู้ปกครองลาดาขในสมัย ค.ศ. 1400 ชาวมวีเป็กมองว่าคำสั่งนี้ยากเกินกว่าจะปฏิบัติตามได้ บนหินก้อนเดียวกันนี้จึงสามารถพบจารึกอีกกลุ่มหนึ่งเขียนว่าพระราชกฤษฎีกานี้ยากเกินกว่าจะปฏิบัติตามได้
อำเภอโจลเกเยชอฮ์ฮอเชม

อำเภอโจลเกเยชอฮ์ฮอเชม  เป็นอำเภอในเทศมณฑลแดลกอน จังหวัดซีสถานและบาโลชิสถาน ประเทศอิหร่าน จากสำมะโน พ.ศ. 2549 อำเภอนี้มีประชากร 22,644 คนใน 4,253 ครัวเรือน อำเภอนี้ไม่มีเมือง แต่มีตำบลเพียงตำบลเดียวคือตำบลโจลเกเยชอฮ์ฮอเชม
ทะเลสาบคาเยิงเดอ

ทะเลสาบคาเยิงเดอ (แปลว่า "ทะเลสาบต้นเบิร์ช" หรือ "ดินถล่ม") เป็นทะเลสาบความยาว 400 เมตรในประเทศคาซัคสถาน ตั้งอยู่ห่างจากนครอัลมาเตอไปทางทิศตะวันออก 129 กิโลเมตร ที่ระดับความสูง 2,000 เมตร (6,600 ฟุต) จากระดับน้ำทะเล มีความลึกที่จุดลึกสุดอยู่ที่ 30 เมตร
ทะเลสาบคาเยิงเดอตั้งอยู่ภายในอุทยานแห่งชาติหมู่ทะเลสาบโกลซัย เกิดจากการถล่มครั้งใหญ่ของหินปูนซึ่งเป็นผลสืบเนื่องจากเหตุแผ่นดินไหวในปี 1911 หินที่ถล่มลงมาได้ปิดกั้นและทำให้เกิดแอ่งน้ำที่เต็มไปด้วยน้ำจากแม่น้ำบนภูเขา น้ำในทะเลสาบมีสีเขียวแกมน้ำเงินซึ่งเป็นผลจากสารประกอบในหินปูน
ภายในทะเลสาบเต็มไปด้วยลำต้นสปรูซเอเชีย ("Picea schrenkiana") ที่โผล่พ้นผิวน้ำในทะเลสาบ น้ำที่เย็นของทะเลสาบช่วยคงสภาพลำต้นของต้นไม้เหล่านี้ซึ่งมีตะไคร่และพืชน้ำอื่น ๆ ขึ้นปกคลุม นอกจากนี้แล้ว ทะเลสาบยังเป็นที่รู้จักจากกิจกรรมดำน้ำแข็งและตกปลาเทราต์ในฤดูหนาว
พริซิชันแอร์ เที่ยวบินที่ 494

พริซิชันแอร์ เที่ยวบินที่ 494 เป็นเที่ยวบินภายในประเทศของสายการบินพริซิชันแอร์ ที่ออกเดินทางจากดาร์-เอส-ซาลามไปยังบูโคบา ในวันที่ 6 พฤศจิกายน ค.ศ. 2022 เครื่องบินได้ตกลงสู่ทะเลสาบวิกตอเรียขณะลงจอดที่ท่าอากาศยานบูโคบา
อุบัติเหตุ.
เที่ยวบิน 494 ออกจากดาร์-เอส-ซาลามไปยังบูโคบา โดยมีจุดพักที่อึมวันซา เครื่องบินตกลงสู่ทะเลสาบวิกตอเรียประมาณ 08:50 น. ตามเวลาท้องถิ่น (05:50 GMT) ขณะพยายามลงจอดที่บูโคบา ภาพถ่ายและวิดีโอที่เผยแพร่บนโซเชียลมีเดียแสดงให้เห็นว่าเครื่องบินลำดังกล่าวจมอยู่ใต้น้ำเกือบทั้งหมด โดยมีเพียงหางที่มองเห็นได้เหนือแนวน้ำ ผู้รอดชีวิตจากอุบัติเหตุดังกล่าวระบุว่านักบินต้องเปลี่ยนเส้นทางเครื่องบินหลีกเลี่ยงสภาพอากาศที่แปรปรวน จาก 43 คนบนเรือ 19 คนเสียชีวิตรวมทั้งนักบินทั้งสอง
เครื่องบิน.
เครื่องบินที่เกิดเหตุคือเครื่องบินเอทีอาร์ 42-500 ทะเบียน 5H-PWF เครื่องบินลำนี้ใช้เครื่องยนต์แพรตแอนด์วิตนีย์แคนาดา พีดับเบิลยู100 โดยเครื่องบินมีอายุ 12.2 ปี ณ วันเกิดเหตุและถูกส่งมอบให้พริซิชันแอร์ในวันที่ 27 สิงหาคม ค.ศ. 2010
ผู้โดยสารและลูกเรือ.
บนเที่ยวบิน 494 มีผู้โดยสารทั้งหมด 39 คนและลูกเรืออีก 4 คน มีเด็กทารก 1 คน โดยส่วนใหญ่เป็นชาวแทนซาเนีย และยังมีบางส่วนเป็นชาวเคนยา รวมถึงนักบินผู้ช่วย
การสืบสวน.
คัสซิม มาจาลีวา นายกรัฐมนตรีของแทนซาเนีย ได้กล่าวถึงการสืบสวนอย่างเต็มรูปแบบเพื่อหาสาเหตุของอุบัติเหตุต่อไป โดยการสืบสวนจะนำโดยองค์การบริหารการบินพลเรือนของประเทศแทนซาเนีย (TCAA) รวมถึงเจ้าหน้าที่สืบสวนของสำนักสอบสวนความปลอดภัยการบินพลเรือน (BEA) ของประเทศฝรั่งเศสและเจ้าหน้าที่เทคนิคของพริซิชันแอร์และเอทีอาร์
เทศมณฑลแดลกอน

แดลกอน  เป็นเทศมณฑลในจังหวัดซีสถานและบาโลชิสถาน ประเทศอิหร่าน โดยมีแกลมูร์ทีเป็นเมืองหลัก เทศมณฑลนี้แยกจากเทศมณฑลอีรอนแชฮร์ใน พ.ศ. 2550 จากสำมะโน พ.ศ. 2549 เทศมณฑลนี้มีประชากร 52,419 คนใน 9,894 ครัวเรือน เทศมณฑลนี้แบ่งออกเป็น 1 อำเภอคืออำเภอกลางและอำเภอโจลเกเยชอฮ์ฮอเชม
ลิขิตรักสองอาณาจักร

ลิขิตรักสองอาณาจักร (; โรมาจิ: "Kin no Kuni Mizu no Kuni") เป็นซีรีส์มังงะญี่ปุ่น ที่เขียนและวาดภาพประกอบโดย Nao Iwamoto ได้รับการตีพิมพ์ในนิตยสาร Flowers ของโชงากูกัง ตั้งแต่เดือนตุลาคม พ.ศ. 2557 ถึงเมษายน พ.ศ. 2559 มีการรวบรวมไว้เป็นเล่ม ("ทังโกบง") มังงะมีลิขสิทธิ์ในประเทศไทยโดยสำนักพิมพ์บงกช ได้รับการดัดแปลงเป็นซีรีส์อนิเมะภาพยนตร์โดยสตูดิโอแมดเฮาส์ มีกำหนดการฉายในเดือนมกราคม พ.ศ. 2566
ให้เสียงโดย: Kento Kaku
ให้เสียงโดย: Minami Hamabe
ให้เสียงโดย: Hiroshi Kamiya
ให้เสียงโดย: Miyuki Sawashiro
ให้เสียงโดย: Subaru Kimura
ให้เสียงโดย: Keiko Toda
ให้เสียงโดย: Chafurin
ให้เสียงโดย: Masaki Terasoma
ให้เสียงโดย: Banjō Ginga
แกลมูร์ที

แกลมูร์ที  เป็นนครและเมืองหลักในเทศมณฑลแดลกอน จังหวัดซีสถานและบาโลชิสถาน ประเทศอิหร่าน จากสำมะโน พ.ศ. 2549 นครนี้มีประชากร 2,999 คนใน 628 ครัวเรือน
อำเภอกลาง (เทศมณฑลแดลกอน)

อำเภอกลางของเทศมณฑลแดลกอน  เป็นอำเภอในเทศมณฑลแดลกอน จังหวัดซีสถานและบาโลชิสถาน ประเทศอิหร่าน จากสำมะโน พ.ศ. 2549 อำเภอนี้มีประชากร 29,775 คนใน 5,741 ครัวเรือน อำเภอนี้มีเมืองเพียงเมืองเดียวคือแกลมูร์ที และมีตำบลเพียง 2 ตำบลคือตำบลแดลกอนและตำบลฮูดียอน
น้องโล่สายแท็งก์ แกร่งเกินร้อย

น้องโล่สายแท็งก์ แกร่งเกินร้อย (; โรมาจิ: "Itai no wa Iya nano de Bōgyoryoku ni Kyokufuri Shitai to Omoimasu") เป็นซีรีส์ไลต์โนเวลญี่ปุ่น แนวสุขนาฏกรรม ที่เขียนโดย Yuumikan และวาดภาพประกอบโดย Koin เริ่มเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโร ในปี พ.ศ. 2559 ไลต์โนเวลถูกซื้อและไปพิมพ์ต่อโดยฟูจิมิโชโบ ภายใต้สำนักพิมพ์คาโดคาว่าบุ๊ก ซึ่งตีพิมพ์ไลต์โนเวลเล่มแรกในเดือนกันยายน พ.ศ. 2560 มังงะได้รับการดัดแปลงที่วาดภาพประกอบโดย Jiro Oimoto ได้รับการตีพิมพ์ในนิตยสารคาโดกาวะโชเต็ง ของคอมพ์เอซ ตั้งแต่เดือนพฤษภาคม พ.ศ. 2561 มีการรวบรวมไว้เป็นเล่ม ("ทังโกบง") ถึงเล่มที่ 6 ทั้งไลต์โนเวลและมังงะมีลิขสิทธิ์ในประเทศไทยโดยสำนักพิมพ์ฟีนิกซ์ ได้รับการดัดแปลงเป็นซีรีส์อนิเมะโทรทัศน์โดยสตูดิโอซิลเวอร์ลิงก์ ซึ่งฤดูกาลแรกออกอากาศตั้งแต่เดือนมกราคมถึงมีนาคม พ.ศ. 2563 ส่วนฤดูกาลที่ 2 เริ่มฉายในเดือนมกราคม พ.ศ. 2566
ให้เสียงโดย: คาเอเดะ ฮนโดะ(ญี่ปุ่น) ; Ayna Ch.(ไทย : True ID) ; กุลธิดา ประทุมทิพย์(ไทย : Muse Thailand)
ให้เสียงโดย: รุริโกะ โนงุจิ(ญี่ปุ่น) ; บุญราศรี ฉายะวรรณ(ไทย : True ID) ; นพวรรณ เหมะบุตร(ไทย : Muse Thailand)
ให้เสียงโดย: ซาโอริ ฮายามิ(ญี่ปุ่น) ; ชุติกาญจน์ บางแดง(ไทย : True ID) ; เพ็ญนีติ์ ศศิธนาโสภณ(ไทย : Muse Thailand)
ให้เสียงโดย: ซาโตมิ อาราอิ(ญี่ปุ่น) ; ไอศิกา วจนโรจน์(ไทย : True ID) ; ศันสนีย์ ติณห์กีรดิศ(ไทย : Muse Thailand)
ให้เสียงโดย: โนริอากิ สึงิยามะ(ญี่ปุ่น) ; นนท์ ศรีโพธิ์(ไทย : True ID) ; อภิชิต ลิขิตลิ้มปรีชา(ไทย : Muse Thailand)
ให้เสียงโดย: ซาโตมิ ซาโต(ญี่ปุ่น) ; ชุติกาญจน์ บางแดง(ไทย : True ID) ; ธันวา ภักดีอำนาจ(ไทย : Muse Thailand)
ให้เสียงโดย: อาอิ คากุมะ(ญี่ปุ่น) ; นาราริน รัตนปราณี(ไทย : True ID) ; ธันวา ภักดีอำนาจ(ไทย : Muse Thailand)
ให้เสียงโดย: นานากะ สึวะ(ญี่ปุ่น) ; ไอศิกา วจนโรจน์(ไทย : True ID) ; นาราริน รัตนปราณี(ไทย : Muse Thailand)
ให้เสียงโดย: มิยุริ ชิมาบุกุโระ
ให้เสียงโดย: อากิฮะ มัตสึอิ
ให้เสียงโดย: เคนโช โอโนะ
ให้เสียงโดย: ทากุมิ ยามาซากิ
ให้เสียงโดย: อายานะ ทาเกตัตสึ
ให้เสียงโดย: โนบุโตชิ คันนะ
ให้เสียงโดย: รินะ ซาโต
ให้เสียงโดย: คัปเปย์ ยามางุจิ
ให้เสียงโดย: อากิระ อิชิดะ
ให้เสียงโดย: ยูโกะ มินางุจิ
ให้เสียงโดย: ซากุระ ทังเงะ
นางแตงอ่อน

นางแตงอ่อน เป็นวรรณกรรมพื้นบ้านของไทยจัดอยู่ในชาดกนอกนิบาต ปรากฏอยู่ในทุกภาคของประเทศไทยโดยเฉพาะภาคเหนือและภาคอีสาน รวมถึงปรากฏอยู่ในประเทศลาวซึ่งสันนิษฐานว่าแต่งขึ้นสมัยอาณาจักรล้านช้าง ส่วนในกัมพูชามีนิทานพื้นบ้านจังหวัดสตึงแตรงเรื่อง "เนียะตามเหสักข์" ที่ผูกเรื่องเข้ากับนิทานพื้นบ้านนางแตงอ่อน เดิมเรียก "เชียงแตง" ได้รับอิทธิพลจากล้านช้างเพราะจังหวัดสตึงแตรงเคยเป็นส่วนหนึ่งของอาณาจักรล้านช้างมาก่อน
วรรณกรรมกล่าวถึงสุริยงญาณซึ่งเป็นพระโพธิสัตว์ที่ลงมาจุติเป็นบุตรของท้าวมหาวงศ์และนางแตงอ่อน แต่ด้วยวิบากกรรมของนางแตงอ่อน เมื่อท้าวมหาวงศ์ออกไปคล้องช้าง นางไวยกาและอำมาตย์แสนเมืองร่วมกันวางแผนนำลูกจระเข้มาสับเปลี่ยนกับลูกของนางแตงอ่อน เพื่อให้เข้าใจผิดจึงโดนขับไล่ออกจากเมืองแล้วเอาลูกของนางใส่ไหไปฝังไห แต่นางเทพอินทิราสุชาดาหยั่งเห็นด้วยทิพจักษุ แล้วได้นำมาเลี้ยงดูพร้อมเนรมิตให้ที่อยู่ ต่อมายักษ์หัตถจักรได้ลักพาตัวนางแตงอ่อนที่ไปบวชเป็นชีอยู่ในป่า เมื่อสุริยงญาณเติบใหญ่เรียนวิชาอาคมจนแก่กล้า จึงออกตามหามารดาแและได้รบชนะยักษ์หัตถจักรในที่สุด
มีการนำเรื่องนางแตงอ่อนไปวาดเป็นภาพจิตรกรรมฝาผนังที่วิหารวัดบวกครกหลวง จังหวัดเชียงใหม่
เพราะพระเจ้าเลือกเลยได้เกิดใหม่มาเลี้ยงสไลม์ในต่างโลก

เพราะพระเจ้าเลือกเลยได้เกิดใหม่มาเลี้ยงสไลม์ในต่างโลก (; โรมาจิ: "Kami-tachi ni Hirowareta Otoko") เป็นซีรีส์ไลต์โนเวลญี่ปุ่น ที่เขียนโดย Roy และวาดภาพประกอบโดย Ririnra เริ่มเผยแพร่ออนไลน์ผ่านเว็บไซต์นิยายออนไลน์สร้างโดยผู้ใช้โชเซ็ตสึกะ นิ นาโร ในเดือนมกราคม พ.ศ. 2557 ต่อมาซีรีส์นี้ถูกซื้อโดยฮอบบี้เจแปน และตีพิมพ์ถึงเล่มที่ 11 ในเดือนกันยายน พ.ศ. 2560 ภายใต้สำนักพิมพ์ HJ Novels มังงะได้รับการดัดแปลงที่วาดภาพประกอบโดย Ranran ได้รับการตีพิมพ์ในนิตยสารออนไลน์ "Manga UP!" ของสแควร์เอนิกซ์ ตั้งแต่เดือนพฤศจิกายน พ.ศ. 2560 มีการรวบรวมไว้เป็นเล่ม ("ทังโกบง") ถึงเล่มที่ 9 ได้รับการดัดแปลงเป็นซีรีส์อนิเมะโทรทัศน์โดยสตูดิโอมาโฮฟิล์ม ซึ่งฤดูกาลแรกออกอากาศตั้งแต่เดือนตุลาคมถึงธันวาคม พ.ศ. 2563 ฤดูกาลที่ 2 เริ่มฉายในเดือนมกราคมถึงมีนาคม พ.ศ. 2566
ให้เสียงโดย: 
ให้เสียงโดย: ยูกิ คูวาฮาระ
ให้เสียงโดย: ไดซูเกะ โอโนะ
ให้เสียงโดย: ซาโอริ ฮายามิ
ให้เสียงโดย: ทาเกฮิโตะ โคยาสึ
ให้เสียงโดย: คิกูโกะ อิโนอูเอะ
ให้เสียงโดย: มาโกโตะ โคอิจิ
ให้เสียงโดย: โมโตมุ คิโยกาวะ
ให้เสียงโดย: มาริกะ โคโนะ
ให้เสียงโดย: เท็ตสึ อินาดะ
ให้เสียงโดย: ยูกิ ฮิโรเซะ
ให้เสียงโดย: ยูกิ ทากาดะ
ให้เสียงโดย: ยูอิ ฟูกูโอะ
ให้เสียงโดย: มาโกโตะ ฟูรูกาวะ
ให้เสียงโดย: ยูอิโกะ ทัตสึมิ
พรรคสมาชวาที

พรรคสมาชวาที (อักษรโรมัน: Samajwadi, abbr. SP; แปล: "พรรคสังคมนิยม") เป็นพรรคการเมืองสังคมนิยมในประเทศอินเดีย มีสำนักงานใหญ่อยู่ที่นิวเดลี มีฐานเสียงส่วนมากอยู่ในรัฐอุตตรประเทศเป็นหลัก พรรคมีอุดมการณ์ฆราวาสนิยมและประชาธิปไตย เชื่อมั่นในการสร้างสังคมสังคมนิยม ทำงานบนพื้นฐานของความเท่าเทียม ในปี 2022 พรรคได้ที่นั่ง 32.06% ในสภานิติบัญญัติรัฐอุตตรประเทศ ซึ่งเป็นครั้งที่สูงสุดของพรรค
พรรคสมาชวาทีเป็นหนึ่งในพรรคภูมิภาคที่แยกตัวออกมาจากชนตาดาล พรรคก่อตั้งขึ้นโดยมุลายัม สิงห์ ยาทวะ ในปี 1992 ไม่กี่เดือนก่อนเกิดเหตุทำลายมัสยิดบาบรี ว่ากันว่าพรรคมีบทบาทมากในการป้องกันความรุนแรงที่เกิดขึ้นในรัฐหลังเหตุการณ์ที่มัสยิดบาบรี
การประท้วงที่สะพานซี่อทง ปักกิ่ง

การประท้วงที่สะพานซี่อทง  เป็นการประท้วงทางการเมืองในประเทศจีนในช่วงก่อนการประชุมสมัชชาใหญ่พรรคคอมมิวนิสต์จีนครั้งที่ 20 การประท้วงเริ่มต้นในเช้าวันที่ 13 ตุลาคม ค.ศ. 2022 ผู้ประท้วงจำนวนหนึ่งคนประท้วงต่อต้านสี จิ้นผิง เลขาธิการพรรคคอมมิวนิสต์จีน โดยประท้วงในประเด็นของลัทธิบูชาบุคคล, ระบอบเผด็จการ, การละเมิดสิทธิมนุษยชน, การตรวจพิจารณาในประเทศ, การพยายามเป็นประธานาธิบดีตลอดชีวิต และการใช้นโยบายโควิดเป็นศูนย์ การประท้วงประกอบด้วยการแขวนป้ายผ้าและการเผายางบน#เปลี่ยนทาง  เขตไห่เตี้ยน กรุงปักกิ่ง
ไม่เป็นที่ทราบว่าผู้ประท้วงเป็นใคร แต่สื่อนิยมเรียกขานเขาว่าเป็น "บริดจ์แมน" (Bridge Man) ตาม "แทงค์แมน" (Tank Man)
ภูมิหลัง.
ในคริสต์ทศวรรษ 2000 ประเทศจีนมีการประท้วงในประเทศบ่อยครั้ง ประมาณการณ์ไว้ที่ประมาณ 180,000 ครั้งใน ค.ศ. 2010 ตามข้อมูลของซุน หลี่ผิง ศาสตราจารย์ด้านสังคมวิทยาจากมหาวิทยาลัยชิงหฺวา
การประท้วงต่อต้านสี จิ้นผิงและนโยบายของเขา ถือว่าพบได้ยากมาก เนื่องจากเป็นการประท้วงในไม่กี่วันก่อนการประชุมสมัชชาใหญ่ของพรรคคอมมิวนิสต์จีน ซึ่งถือเป็นช่วงที่เจ้าหน้าที่ของรัฐจะกวดขันการประท้วงเป็นพิเศษ เป็นที่คาดการณ์กันไว้แล้วว่าสีจะขึ้นดำรงตำแหน่งต่อเป็นวาระที่สามในการประชุมครั้งนี้
ตำบลฮูดียอน

ฮูดียอน  เป็นตำบลในอำเภอกลาง เทศมณฑลแดลกอน จังหวัดซีสถานและบาโลชิสถาน ประเทศอิหร่าน แบ่งออกเป็น 29 หมู่บ้าน จากสำมะโน พ.ศ. 2549 ตำบลนี้มีประชากร 3,708 คนใน 750 ครัวเรือน
ตำบลแดลกอน

แดลกอน  เป็นตำบลในอำเภอกลาง เทศมณฑลแดลกอน จังหวัดซีสถานและบาโลชิสถาน ประเทศอิหร่าน แบ่งออกเป็น 59 หมู่บ้าน จากสำมะโน พ.ศ. 2549 นครนี้มีประชากร 23,068 คนใน 4,263 ครัวเรือน
เจือง หมี ลาน

เจือง หมี ลาน (หรือที่รู้จักในชื่อ เจือง หม่วย,) เป็นนักธุรกิจและมหาเศรษฐีชาวเวียดนามเชื้อสายจีน เป็นผู้ก่อตั้งและประธานกรรมการของกลุ่มบริษัทมหาชน หวั่น ถิ่ญ ฟ้าต  ครอบครัวของเจือง หมี ลาน เป็นหนึ่งในตระกูลที่ร่ำรวยที่สุดในเวียดนาม เธอมีสามีคือจู ลาป เคย์  ซึ่งเป็นผู้ประกอบการด้านอสังหาริมทรัพย์ในฮ่องกง
อาชีพ.
ในปี พ.ศ. 2535 เจือง หมี ลาน ได้ก่อตั้งบริษัทหวั่น ถิ่ญ ฟ้าต จำกัด ซึ่งประกอบการด้านพาณิชยกรรมรวมทั้งธุรกิจร้านอาหารและโรงแรม หลังจากนั้นหวั่น ถิ่ญ ฟ้าต ได้ขยายไปสู่ธุรกิจอสังหาริมทรัพย์ ในปี พ.ศ. 2550 ได้มีการจัดตั้งกลุ่มบริษัทหวั่น ถิ่ญ ฟ้าต จำกัด (VTP Group Holdings) โดยมีทุนจดทะเบียน 6,000 พันล้านด่ง โดยเจือง หมี ลาน ถือหุ้นร้อยละ 80
เรื่องอื้อฉาว.
ข้อกล่าวหาติดสินบนฝั่ม กวี๊ เหงาะ.
ในการพิจารณาคดีของเซือง ตึ จ่อง  เมื่อต้นปี พ.ศ. 2557 เซือง จี๊ สุง  ในฐานะพยานอ้างว่าได้รับเงิน 2 หมื่นล้านด่ง (1 ล้านดอลลาร์สหรัฐ) จากเจือง หมี ลาน เพื่อโอนให้แก่พลโทอาวุโส ฝั่ม กวี๊ เหงาะ  รัฐมนตรีช่วยว่าการกระทรวงความมั่นคงสาธารณะซึ่งมีส่วนร่วมในการให้สินบนสำหรับการแปลงหน้าที่และการใช้พื้นที่ที่ดินของท่าเรือหญ่าส่ง-คั้ญโห่ย (เขต 4 นครโฮจิมินห์) หลังจากการย้ายท่าเรือไซ่ง่อน
มีชื่ออยู่ในเอกสารปานามา.
ตามข้อมูลที่ตีพิมพ์ในเอกสารปานามาในเดือนพฤษภาคม พ.ศ. 2559 ซึ่งเผยแพร่โดยสหพันธ์นักหนังสือพิมพ์สืบสวนระหว่างประเทศ (International Consortium of Investigative Journalists, ICIJ) ทั้งจู ลาป เคย์ และเจือง หมี ลาน เป็นผู้รับผลประโยชน์ส่วนบุคคลในบริษัท EurAsia ID Concept Group Limited ที่จดทะเบียนในหมู่เกาะบริติชเวอร์จินซึ่งเป็นดินแดนภาษีต่ำ และเกี่ยวข้องกับบริษัท Multi-Check Limited  ในฮ่องกง
ข้อหาฉ้อโกงในการออกและซื้อขายตราสารหนี้.
เมื่อวันที่ 8 ตุลาคม พ.ศ. 2565 เจือง หมี ลาน ถูกจับในข้อหาฉ้อโกงในการออกและซื้อขายหุ้นกู้ซึ่งมีมูลค่าหลายล้านด่ง ซึ่งเกิดขึ้นกับกลุ่มบริษัทมหาชนอาน ดง  และองค์กรอื่น ๆ ที่เกี่ยวข้องกัน หน่วยงานสอบสวนยังได้ดำเนินคดีและควบคุมตัวจำเลยได้แก่ เจือง ฮเหวะ เวิน  ผู้อำนวยการทั่วไปของบริษัทมหาชน Windsor Real Estate Management Group; งเหวียน เฟือง ห่ง  ผู้ช่วยผู้บริหารกลุ่มบริษัทมหาชนหวั่น ถิ่ญ ฟ้าต; โห่ บื๋ว เฟือง  อดีตประธานกรรมการของบริษัทมหาชนจำกัดหลักทรัพย์เติน เหวียต  และอดีตรองผู้อำนวยการทั่วไปที่รับผิดชอบด้านการเงินของกลุ่มบริษัทมหาชนหวั่น ถิ่ญ ฟ้าต
ชีวิตส่วนตัว.
จู ลาป เคย์ สามีเป็นนักธุรกิจอสังหาริมทรัพย์ในฮ่องกง, จู เสวียต เฟิ้น  บุตรสาวซึ่งเกิดเมื่อปี พ.ศ. 2537 เป็นประธานของบริษัท ZS Hospitality Group กลุ่มธุรกิจร้านอาหารในฮ่องกง
ในช่วงกลางปี พ.ศ. 2557 เจือง หมี ลาน และสมาชิกในครอบครัวอีก 9 คนขอสละสัญชาติเวียดนามพร้อมกัน แต่ต่อมาในเดือนมิถุนายน พ.ศ. 2558 ทั้งหมดได้ถอนคำร้องดังกล่าว
แอรอน คาร์เตอร์

แอรอน ชาร์ล คาร์เตอร์ (7 ธันวาคม ค.ศ. 1987 - 5 พฤศจิกายน ค.ศ. 2022) เป็นแร็ปเปอร์ นักร้อง และนักแสดงชาวอเมริกัน เขามีชื่อเสียงในฐานะนักร้องเพลงป็อปและฮิปฮอปในช่วงปลายคริสทศวรรษ 1990 ทำให้เขากลายเป็นดาราในหมู่ผู้ชมวัยเด็กและวัยรุ่นในช่วงปีแรกของคริสศตวรรษที่ 21 ด้วยสตูดิโออัลบั้ม 4 อัลบั้มของเขา
คาร์เตอร์เริ่มแสดงเมื่ออายุได้เจ็ดขวบและออกอัลบั้มเปิดตัวของตัวเอง ในปี ค.ศ. 1997 เมื่ออายุได้เก้าขวบ โดยขายได้หนึ่งล้านชุดทั่วโลก อัลบั้มที่สองของเขาชื่อ "แอรอนส์ปาร์ตี้ (คัมเกตอิท)" (2000) ขายได้สามล้านอัลบั้มในสหรัฐ และคาร์เตอร์เริ่มเป็นแขกรับเชิญในนิกเคโลดอน และออกทัวร์ร่วมกับวงแบ็กสตรีตบอยส์หลังจากปล่อยอัลบั้มได้ไม่นาน อัลบั้มถัดไปของคาร์เตอร์ชื่อ "โอ้แอรอน" ได้รางวัลแพลตตินั่มอีกด้วย และเขาก็ปล่อยสตูดิโออัลบั้มล่าสุดของเขาในรอบ 15 ปี ชื่อ "อะนาเธอร์เอิร์ธเคว้ก!" ในปี ค.ศ. 2002 ตามมาด้วยคอลเล็กชัน "โมสต์รีเควสฮิต" ในปี ค.ศ. 2003
คาร์เตอร์ปรากฏตัวใน "แดนซิ่งวิธเดอะสตาร์", ละครเพลงบรอดเวย์ "ซูสซิคัล", ละครเพลงนอกบรอดเวย์ "เดอะแฟนทาสติกส์" และทำการแสดงเดี่ยวอีกหลายครั้ง ในปี ค.ศ. 2014 เขาปล่อยซิงเกิลที่ฟีเจอริงกับแร็ปเปอร์ แพท โซโล ชื่อ "โอ้วี" คาร์เตอร์ปล่อยซิงเกิลชื่อ "ฟุลส์โกลด์" เมื่อวันที่ 1 เมษายน ค.ศ. 2016 และอีพีชื่อ "เลิฟ" ในเดือนกุมภาพันธ์ ค.ศ. 2017 สตูดิโอลำดับที่ 5 ของเขาใล้ชื่ออัลบั้มเดียวกัน วางจำหน่ายเมื่อวันที่ 16 กุมภาพันธ์ ค.ศ. 2018
คาร์เตอร์เสียชีวิตในบ้านพักของเขาเองที่เมืองแลงคาสเตอร์ ทางตอนเหนือของเทศมณฑลลอสแอนเจลิส เมื่อวันที่ 5 พฤศจิกายน ค.ศ. 2022
วัดบึงลัฎฐิวัน

วัดบึงลัฎฐิวัน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าหลวง อำเภอท่าเรือ จังหวัดพระนครศรีอยุธยา เป็นวัดสาขาวัดหนองป่าพง แห่งที่ 20 ที่ตั้งวัดมีเนื้อที่ 13 ไร่ 3 งาน 90 ตารางวา ปัจจุบันมีพระครูโอภาสวุฒิกร (หลวงพ่อโสภณ โอภาโส) เป็นเจ้าอาวาส 
วัดบึงลัฎฐิวันตั้งวัดเมื่อ พ.ศ. 2350 ต่อมากลายสภาพเป็นวัดร้าง กระทั่งเมื่อ พ.ศ. 2500 บริษัท ปูนซิเมนต์ไทย จำกัด ได้ดำเนินการจัดซื้อที่ดินบริเวณวัดบึงลัฎฐิวันเพื่อขุดดินนำไปผสมทำปูนซิเมนต์ จึงได้มีการตัดถนนผ่านบริเวณวัดเพื่อความสะดวกในการขนส่ง เมื่อ พ.ศ. 2510 พระทวี ฐานทินฺโน ได้ดำเนินการบูรณะวัดขึ้นอีกครั้งโดยให้นามว่า วัดบึง
ต่อมาหลวงปู่ชาให้นามตามสภาพแวดล้อมของวัดที่มีต้นตาลอยู่มากจึงให้เรียกชื่อต่อท้ายว่า "วัดบึงลัฏฐิวัน" พ.ศ. 2518 กระทรวงศึกษาธิการจึงได้ประกาศขึ้นเป็นวัดที่มีสงฆ์อยู่ ได้รับพระราชทานวิสุงคามสีมาเมื่อวันที่ 8 พฤศจิกายน พ.ศ. 2526
ภายในวัดมี "พระมหาธาตุเจดีย์ศรีอยุธยา สัมมาสัมโพธิญาณ" มีลักษณะผสมผสานองค์พระธาตุพนม เจดีย์วัดพระมหาธาตุวรมหาวิหาร นครศรีธรรมราช และองค์พระปฐมเจดีย์ จังหวัดนครปฐม ภายในมีพระธาตุและรูปภาพจิตรกรรมฝาผนัง และยังได้ประดิษฐานพระพุทธปรินิพพานขนาดและรายละเอียดเท่าองค์จริงที่อยู่ ณ สาลวโนทยาน กุสินารา
มุน ซัง-มิน

มุน ซัง-มิน (เกิด 14 เมษายน ค.ศ. 2000) เป็นนักแสดงและนายแบบชาวเกาหลีใต้ ภายใต้สังกัดออวซัมเอนท์ มีชื่อเสียงจากการรับบทองค์ชายซ็องนัมในละครโทรทัศน์ดราม่าคอเมดีของทีวีเอ็นเรื่อง "ใต้ร่มราชินี" (2022) เขาเปิดตัวในฐานะนักแสดงในปี ค.ศ. 2019 ในเว็บดราม่าเรื่อง "4 เหตุผลที่ทำไมฉันเกลียดคริสต์มาส"
ปัจจุบันเขากำลังศึกษาที่มหาวิทยาลัยซ็องกยุงกวัน สาขาการแสดงและศิลปะ และได้รับแต่งตั้งให้เป็นทูตประชาสัมพันธ์มหาวิทยาลัย
วัดโพธิ์ทอง (จังหวัดสระบุรี)

วัดโพธิ์ทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตลาดน้อย อำเภอบ้านหมอ จังหวัดสระบุรี ที่ดินที่ตั้งมีเนื้อที่ 7 ไร่ 3 งาน 92 ตารางวา
วัดโพธิ์ทองตั้งวัดเมื่อ พ.ศ. 2470 เดิมที่ตั้งวัดเป็นที่ลุ่มมีลำธารเป็นวังน้ำวนบนฝั่งมีต้นโพธิ์เป็นสัญลักษณ์ ชาวบ้านเรียกว่า "วังโพธิ์" และได้เรียกนามวัดว่า วัดวังโพธิ์ ด้วย ผู้สร้างวัดคือ นายเป๋ พงษ์สิงห์ ได้รับพระราชทานวิสุงคามสีมาเมื่อวันที่ 6 กรกฎาคม พ.ศ. 2472 
อาคารเสนาสนะที่สำคัญ ได้แก่ อุโบสถ กว้าง 7 เมตร ยาว 21.50 เมตร สร้างเมื่อ พ.ศ. 2488 เป็นอาคารคอนกรีตเสริมเหล็ก วิหาร กว้าง 9 เมตร ยาว 12 เมตร สร้างเมื่อ พ.ศ. 2548 เป็นอาคารคอนกรีตเสริมเหล็ก ศาลาการเปรียญ กว้าง 22 เมตร ยาว 32 เมตร สร้างเมื่อ พ.ศ. 2522 เป็นอาคารคอนกรีตเสริมเหล็ก หอสวดมนต์ กว้าง 12 เมตร ยาว 24 เมตร สร้างเมื่อ พ.ศ. 2530 เป็นอาคารไม้ กุฏิสงฆ์จำนวน 4 หลัง อาคารคอนกรีตเสริมเหล็ก ศาลาอเนกประสงค์ กว้าง 6 เมตร ยาว 12 เมตร สร้างเมื่อ พ.ศ. 2528 เป็นอาคารคอนกรีตเสริมเหล็ก ศาลาบำเพ็ญกุศล จำนวน 1 หลัง เป็นอาคารคอนกรีตเสริมเหล็ก ฌาปนสถาน 1 หลัง โรงครัว 2 หลัง หอระฆัง 1 หลัง และเรือนเก็บพัสดุ 1 หลัง
ปูชนียวัตถุที่สำคัญ ได้แก่พระประธานประจำอุโบสถ ปางมารวิชัย ขนาดหนาตักกว้าง 83 ยาว 111 นิ้ว พระประธานประจำศาลาการเปรียญ ปางมารวิชัย 1 องค์
มัลติเวิร์ส (จักรวาลภาพยนตร์มาร์เวล)

มัลติเวิร์ส  เป็นฉากสมมติในจักรวาลภาพยนตร์มาร์เวล (MCU) แฟรนไชส์สื่อ อ้างอิงจากฉากในชื่อเดียวกันจากมาร์เวลคอมิกส์ เป็นการรวบรวมความเป็นจริงที่แตกต่างกันและมิติ พบครั้งแรกในภาพยนตร์เรื่อง "จอมเวทย์มหากาฬ" (2016) และกลับมาอีกครั้งในภาพยนตร์เรื่อง "" (2019) ก่อนที่จะมีบทบาทสำคัญใน, และ ของแฟรนไชส์ซึ่งรวมเรียกว่า "เดอะมัลติเวิร์สซากา"
เวอร์ชันอื่นของตัวละครเอ็มซียูที่ยังมีชีวิตอยู่ได้รับการเปิดตัวผ่านมัลติเวิร์ส โดยเฉพาะอย่างยิ่งตัวละครของ โลกิ, ปีเตอร์ ปาร์คเกอร์ / สไปเดอร์แมน, และดร. สตีเฟน สเตรนจ์ ความเป็นจริงหลักที่ปรากฎในจักรวาลถูกกำหนดให้เป็น Earth-616 ในภาพยนตร์ "จอมเวทย์มหากาฬ ในมัลติเวิร์สมหาภัย" (2022) แม้ว่าก่อนหน้านี้จะถูกกำหนดให้ Earth-19999 โดยมาร์เวลคอมิกส์ มัลติเวิร์สได้รับการตอบรับที่หลากหลายจากนักวิจารณ์ ด้วยคำชมสำหรับความสมจริงและความน่าดึงดูดใจ แต่ก็วิพากษ์วิจารณ์ถึงการพึ่งพาแฟนเซอร์วิซมากเกินไป การรวมตัวกันของตัวละครจากภาพยนตร์มาร์เวล ที่ไม่ใช่จักรวาลภาพยนตร์มาร์เวล ทำให้เกิดการคาดเดาและการอภิปรายในหมู่ผู้ชมและนักวิจารณ์
โลกิ ปี 1

ฤดูกาลแรกของละครชุดทางโทรทัศน์อเมริกันเรื่อง "โลกิ" อิงจากมาร์เวลคอมิกส์ที่มี ตัวละครในชื่อเดียวกัน, พบว่าโลกิถูกนำมาสู่ความลึกลับขององค์กรควบคุมกาลเวลา (TVA) หลังจากขโมยเทสเซอร์แรคระหว่างเหตุการณ์ในภาพยนตร์เรื่อง "" (2019) และถูกบังคับให้ช่วยจับเวอร์ชันอันตรายของตัวเอง มันเป็นฉากในจักรวาลภาพยนตร์มาร์เวล (MCU) ที่มีความต่อเนื่องร่วมกับภาพยนตร์และละครชุดทางโทรทัศน์ของแฟรนไชส์ ฤดูกาลนี้ผลิตโดยมาร์เวลสตูดิโอส์ ซึ่งมี ไมเคิล วอลดรัน ทำหน้าที่เป็นหัวหน้าผู้เขียนบทและ เคท เฮอร์รอน กำกับการแสดง
ทอม ฮิดเดิลสตัน รับบทเป็นโลกิจากซีรีส์ของภาพยนตร์ซีรีส์อีกครั้ง และ กูกู อึมบาทา-รอว์, วันมี โมซากู, ยูจีน คอร์เดโร, ทารา สตรอง, โอเวน วิลสัน, โซเฟีย ดิ มาร์ติโน, ซาชา เลน, แจ็ก วีล, ดีโอเบีย โอปาเร, ริชาร์ด อี. แกรนต์ และ จอนาทัน เมเจอส์ ร่วมแสดงด้วย "โลกิ" ได้รับการยืนยันอย่างเป็นทางการจากซีรีส์ดิสนีย์+ ที่กำลังพัฒนาจากมาร์เวลสตูดิโอส์ ในเดือนพฤศจิกายน ค.ศ. 2018 พร้อมกับการมีส่วนร่วมของฮิดเดิลสตัน การถ่ายทำเริ่มขึ้นในเดือนกุมภาพันธ์ ค.ศ. 2020 ที่ แอตแลนตา, รัฐจอร์เจีย แต่ถูกระงับในเดือนมีนาคมเนื่องจากการระบาดทั่วของโควิด-19 การถ่ายทำกลับมาดำเนินการในเดือนกันยายนและแล้วเสร็จในเดือนธันวาคม ซีรีส์เกิดขึ้นหลังจากเหตุการณ์ในภาพยนตร์เรื่อง ' ซึ่งโลกิเวอร์ชันอื่นได้สร้างไทม์ไลน์ใหม่ซึ่งแตกต่างจากเหตุการณ์ใน "ดิอเวนเจอร์ส " (2012) ซีซั่นนี้มีโทนของละครอาชญากรรมระทึกขวัญ และก่อให้เกิดเหตุการณ์ในภาพยนตร์เอ็มซียูเรื่อง "จอมเวทย์มหากาฬ ในมัลติเวิร์สมหาภัย" (2022) และ ' (2023)
ซีซั่นแรกออกอากาศทางดิสนีย์+ เมื่อวันที่ 9 มิถุนายน ค.ศ. 2021 ฉายไป 6 ตอนจนถึงวันที่ 14 กรกฎาคม โดยเป็นส่วนหนึ่งของ ของเอ็มซียู ซีซั่นนี้ได้รับคำวิจารณ์ในเชิงบวก ทั้งในด้านการแสดง ดนตรีประกอบ และภาพวิช่วล ซีซั่นที่สองได้รับการยืนยันในเดือนกรกฎาคม ค.ศ. 2021
โลกิ ปี 2

ละครชุดทางโทรทัศน์อเมริกันเรื่อง "โลกิ" ฤดูกาลที่สอง อิงจากมาร์เวลคอมิกส์ที่มี ตัวละครในชื่อเดียวกัน โดยเป็นส่วนหนึ่งของจักรวาลภาพยนตร์มาร์เวล (MCU) ที่มีความต่อเนื่องร่วมกับภาพยนตร์และละครชุดทางโทรทัศน์ของแฟรนไชส์ ฤดูกาลนี้ผลิตโดยมาร์เวลสตูดิโอส์ โดยมี อีริก มาร์ติน ทำหน้าที่เป็นหัวหน้าผู้เขียนบทและจัสติน เบนสัน และ แอรอน มัวร์เฮด เป็นผู้กำกับ
ทอม ฮิดเดิลสตัน กลับมารับบทโลกิ ร่วมกับ กูกู อึมบาทา-รอว์, ยูจีน คอร์เดโร, ทารา สตรอง, โอเวน วิลสัน, โซเฟีย ดิ มาร์ติโน, จอนาทัน เมเจอส์ และกวาน เก๊ ฮวี การพัฒนาซีซันที่สองเริ่มขึ้นในเดือนพฤศจิกายน ค.ศ. 2020 และมีการประกาศในเดือนกรกฎาคม ค.ศ. 2021 ในการฉายตอนสุดท้ายของฤดูกาลแรก โดย มาร์ติน, เบนสัน และมัวร์เฮดได้รับการว่าจ้างภายในปลายเดือนกุมภาพันธ์ ค.ศ. 2022 การถ่ายทำเริ่มขึ้นในเดือนมิถุนายน ค.ศ. 2022 ที่ไพน์วู้ดสตูดิโอและสิ้นสุดในเดือนตุลาคมปีเดียวกัน
ฤดูกาลที่สองฉายทางดิสนีย์+ ตั้งแต่ 5 ตุลาคม–9 พฤศจิกายน ค.ศ. 2023 ประกอบด้วย 6 ตอน โดยเป็นส่วนหนึ่งของของจักรวาลภาพยนตร์มาร์เวล
วัดโนนกุ่ม (อำเภอสีคิ้ว)

วัดโนนกุ่ม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลมิตรภาพ อำเภอสีคิ้ว จังหวัดนครราชสีมา
วัดโนนกุ่มสร้างโดยชาวยวนพุงดำในช่วงรัตนโกสินทร์ตอนต้น ตั้งวัดเมื่อ พ.ศ. 2456 ได้รับพระราชทานวิสุงคามสีมาเมื่อ พ.ศ. 2465 ภายในวัดยังมีโรงเรียนพระปริยัติธรรมแผนกธรรม
วัดมีโบราณสถานที่ได้รับประกาศขึ้นทะเบียนเป็นโบราณสถานคือ อุโบสถ กำหนดเขตที่ดินโบราณสถาน โดยมีพื้นที่โบราณสถานประมาณ 1 ไร่ 2 งาน 99 ตารางวา โดยประกาศในราชกิจจานุเบกษา ฉบับประกาศทั่วไป เล่ม113 ตอนพิเศษ 50 ง ลงวันที่ 18 ธันวาคม พ.ศ. 2539 เป็นอุโบสถก่ออิฐถือปูนขนาดเล็ก ผังรูปสี่เหลี่ยมผืนผ้า หันหน้าไปทางทิศตะวันออก ช่องประตูและหน้าต่างทำเป็นวงโค้ง บานประตูหน้าต่างทำด้วยไม้ หน้าอุโบสถมีใบเสมาหินทรายขนาดเล็ก รอบอุโบสถมีลูกนิมิตโผล่ขึ้นมาให้เห็นครึ่งลูก
เทศมณฑลอีรอนแชฮร์

อีรอนแชฮร์  เป็นเทศมณฑลในจังหวัดซีสถานและบาโลชิสถาน ประเทศอิหร่าน โดยมีอีรอนแชฮร์เแ็นเมืองหลัก จากสำมะโน พ.ศ. 2549 เทศมณฑลนี้ (รวมจำนวนจากเทศมณฑลที่ภายหลังแยกเป็นเทศมณฑลแบมพูร์กับเทศมณฑลแดลกอน) มีประชากร 264,226 คนใน 49,443 ครัวเรือน
แมนูเชฮร์ เอฆบอล

แมนูเชฮร์ เอฆบอล (13 ตุลาคม ค.ศ. 1909 – 25 พฤศจิกายน ค.ศ. 1977) เป็นแพทย์ชาวอิหร่านและนักการเมืองที่นิยมเจ้า เขาเป็นนายกรัฐมนตรีอิหร่านในปี 1957 ถึง 1960
ประวัติ.
เขาเกิดเมื่อปี ค.ศ. 1909 เขาเข้าเรียนที่โรงเรียนแดรอลฟอนูนและสำเร็จการศึกษาจากปารีสในปี 1933
อาชีพการงานของเขา.
หลังจากการสำเร็จการศึกษาของเขาในปี 1933 และเขาเข้าทำงานเป็นแพทย์ในแมชแฮด ในช่วงทศวรรษที่ 1940 เขาเป็นรัฐมนตรีช่วยว่าการกระทรวงสาธารณสุข ในปี 1950 เขาเป็นอธิการบดีมหาวิทยาลัยยแทบรีซหลังจากนั้น 5 ปีต่อมาก็คือปี 1954 เขาเป็นทูตของอิหร่านไปยังยูเกสโกจากนั้นเขาก็สอนที่มหาวิทยาลัยซอร์บอร์น ชั่วขณะหนึ่งและกลายเป็นสมาชิกสถาบันการแพทย์แห่งชาติของฝรั่งเศส ซึ่งครั้งนี้เขาก่อตั้งพรรคชาตินิยมอิหร่าน  ในคำสั่งโดยตรงของพระเจ้าชาห์ที่ให้กำหนดระบบสองพรรคการเมืองตามแบบอเมริกา และเขาเป็นประธานพรรค
เขาดำรงตำแหน่งรัฐมนตรีว่าการกระทรวงสาธารณสุขในคณะรัฐมนตรีของแอฮ์แมด แกวอม รัฐมนตรีว่าการกระทรวงวัฒนธรรมในคณะรัฐมนตรีของแอบโดลโฮเซย์น แฮฌีร์ รัฐมนตรีว่าการกระทรวงคมนาคมในคณะรัฐมนตรีของแอลี แมนซูร์ และรัฐมนตรีว่าการกระทรวงมหาดไทยในคณะรัฐมนตรีของโมแฮมแมด ซอเอด นอกจากนี้เขาเป็นผู้ว่าการอาเซอร์ไบจานอีกด้วย
ในเดือนเมษายน 1957 เขาเป็นนายกรัฐมนตรีอิหร่านแทนนายโฮเซยน์ แอลออ์ คณะรัฐมนตรีของเขา จนถึงเดือนกันยายน 1960 และเขาถูกแทนที่ด้วยแจอ์แฟร์ แชรีฟเอมอมี จนถึงก่อนเสียชีวิต เขาเป็นประธานกรรมการบริษัทน้ำมันแห่งชาติอิหร่าน เขาเป็นคนสนิดใกล้ชิดกับพระเจ้าชาห์
โซนิคแอนด์เดอะแบล็กไนต์

โซนิคแอนด์เดอะแบล็กไนต์  เป็นวิดีโอเกมแนวแพลตฟอร์ม พัฒนาโดยโซนิคทีม และจัดจำหน่ายโดยเซกา โดยเป็นส่วนหนึ่งของชุดเกม "โซนิคเดอะเฮดจ์ฮ็อก" ตัวเกมวางจำหน่ายบนเครื่องวีโดยเป็นเกมที่ 2 ในซีรีส์ "โซนิคสตอรีบุ๊ก" ต่อจากเกม "โซนิคแอนด์เดอะซีเคร็ต" (2007) ตัวเกมถูกเซ็ตอยู่ในโลกของกษัตริย์อาเธอร์ โดยผสมผสานกับความเร็วที่เป็นสัญลักษณ์ของโซนิคเข้ากับระบบการต่อสู้ด้วยดาบแบบใหม่ โดยใช้ฟังก์ชันการตรวจจับการเคลื่อนไหวของวีรีโมท
"โซนิคแอนด์เดอะแบล็กไนต์" ได้รับกระแสวิจารณ์ผลมกัน โดยตัวเกมได้เสียงชื่นชมในด้านกราฟิก การนำเสนอ และเนื้อหาโบนัสมากมาย แต่ตัวเกมกลับถูกวิจารณ์ในด้านการควบคุมของเกม กลไกการเล่นฟันดาบ และลักษณะของโหมดหลายผู้เล่น "โซนิคแอนด์เดอะแบล็กไนต์" ถูกถอดออกจากร้านค้าปลีกในปี 2010 หลังจากการตัดสินใจของเซกาในการถอดเกมในชุดเกมโซนิคที่มีคะแนนในเว็บไซต์เมทาคริติกต่ำกว่าค่าเฉลี่ยทั้งหมดเพื่อเพิ่มมูลค่าให้กับแบรนด์
เกาะจวง

เกาะจวง เป็นหนึ่งใน 9 เกาะของหมู่เกาะแสมสาร ตั้งอยู่ในเขตตำบลแสมสาร อำเภอสัตหีบ จังหวัดชลบุรี มีเนื้อที่ 1.248 ตารางกิโลเมตร อยู่ในการดูแลของกองทัพเรือ เป็นเขตหวงห้ามของทหารเรือที่ไม่อนุญาตให้ขึ้นไปบนเกาะ แต่สามารถมาดำน้ำตื้นบริเวณใกล้ ๆ เกาะได้
เกาะจวงเป็นเกาะขนาดเล็กที่มีเขาสูงทอดตามแนวยาวของเกาะ มีหาด 3 หาด คือ ทิศเหนือของเกาะเป็นหาดทราย ทิศตะวันออกเป็นหาดหินปนทราย หาดนี้เรียกว่า "หาดหน้าบ้าน" ส่วนใหญ่เป็นหิน เรือสามารถเข้าจอดได้ หาดที่ 3 ทิศใต้ของเกาะ เป็นหาดหินปนทรายลักษณะคล้ายหาดหน้าบ้าน เรียกว่า "แหลมญี่ปุ่น" หาดทรายเป็นที่เพาะพันธุ์และวางไข่ของเต่าทะเล สภาพป่าโดยทั่วไปเป็นป่าดิบแล้ง ป่าชายหาด และป่าหน้าผา
อิโรซุกุเซไกโนะอาชิตะการะ

อิโรซุกุเซไกโนะอาชิตะการะ  เป็นซีรีส์อนิเมะโทรทัศน์ญี่ปุ่น 13 ตอน โดยสตูดิโอพีเอเวิกส์ ออกอากาศตั้งแต่เดือนตุลาคมธันวาคม พ.ศ. 2561 ทางผังรายการ Animeism
โครงเรื่อง.
ใน พ.ศ. 2621 ฮิโตมิ สึกิชิโระเป็นเด็กสาววัยรุ่นจากครอบครัวแม่มดที่สูญเสียความรู้สึกเกี่ยวกับสีของเธอไปในขณะที่เธอสูญเสียผู้คนที่เธอรัก โคฮาคุ สึกิชิโระ ย่าของฮิโตมิ ผู้ซึ่งไม่อยากเห็นหลานสาวของเธอต้องทนทุกข์อีกต่อไป จึงส่งเธอย้อนอดีตไป 60 ปีใน พ.ศ. 2561 เพื่อพบกับตัวเองในวัย 17 ปีของเธอ
การผลิตและออกอากาศ.
ซีรีส์อนิเมะโทรทัศน์ 13 ตอน เป็นผลิดสตูดิโอพีเอเวิกส์ อนิเมะกำกับโดย Toshiya Shinohara เขียนบทโดย Yuuko Kakihara ออกแบบตัวละครโดย Fly Yuki Akiyama ทำหน้าที่เป็นหัวหน้าผู้กำกับแอนิเมชันและกำลังดัดแปลงการออกแบบตัวละครสำหรับแอนิเมชัน Kurumi Suzuki เป็นผู้กำกับศิลป์ของซีรีส์ และ Junichi Higashi เป็นหัวหน้าฝ่ายศิลป์ Tomo Namiki และ Yoshimitsu Tomita เป็นผู้กำกับภาพ Naomi Nakano เป็นนักออกแบบสี Tachi Kiritani เป็นผู้กำกับคอมพิวเตอร์กราฟิกส์ และ Yō Yamada เป็นผู้กำกับเสียง Infinite ทำหน้าที่เป็นโปรดิวเซอร์สำหรับโครงการ เพลงประกอบซีรีส์ประพันธ์โดย Yoshiaki Dewa อนิเมะออกอากาศตั้งแต่วันที่ 6 ตุลาคมถึงวันที่ 29 ธันวาคม พ.ศ. 2561 และออกอากาศทางผังรายการ Animeism ทาง MBS, TBS, BS-TBS, AT-X, TUT, และ ATV มีการสตรีมเฉพาะบนแอมะซอนไพร์มวิดีโอทั่วโลก ยกเว้นในจีนจนถึงวันที่ 29 ธันวาคม พ.ศ. 2564 เมื่อ Hidive เริ่มสตรีมซีรีส์นี้บนบริการทั่วโลก (ยกเว้นในทวีปเอเชีย) เพลงเปิดคือ "17-sai" (17年, Jū-nana-sai, "17-years-old") โดย Haruka to Miyuki และเพลงปิดคือ "Mimei no Kimi to Hakumei no Mahō" No Kimi และ Twilight Magic) โดยนางิ ยานางิ
ในเดือนสิงหาคม พ.ศ. 2564 Sentai Filmworks ได้ประกาศซื้อสิทธิ์ของซีรีส์สำหรับโฮมวิดีโอและการเผยแพร่ดิจิทัลในทวีปอเมริกาเหนือ ฉบับพากย์ภาษาอังกฤษถูกเผยแพร่ใน Hidive ในวันที่ 19 มิถุนายน พ.ศ. 2565
หมู่เกาะแสมสาร

หมู่เกาะแสมสาร เป็นหมู่เกาะที่อยู่นอกสุดของอ่าวไทยตอนบน ตั้งอยู่ทางด้านทิศใต้ของอำเภอสัตหีบ จังหวัดชลบุรี ประกอบด้วยเกาะต่าง ๆ รวม 9 เกาะ คือ เกาะแสมสาร เกาะแรด เกาะฉางเกลือ เกาะโรงโขน เกาะโรงหนัง เกาะจวง เกาะจาน เกาะขาม และเกาะปลาหมึก
ในอดีตเกาะแสมสารเป็นที่พักและท่าขนส่งสัตว์ทะเลของเรือประมงและเรือทะเล รวมถึงมีชาวประมงอยู่อาศัยตามเกาะต่าง ๆ ในหมู่เกาะ แต่ปัจจุบันเกาะทุกเกาะอยู่ภายใต้การดูแลของกองทัพเรือ โดยเมื่อ พ.ศ. 2541 หมู่เกาะแสมสารเป็นพื้นที่ปกปักพันธุกรรมพืชทางทะเลของโครงการอนุรักษ์พันธุกรรมพืชฯ
หมู่เกาะแสมสารประกอบด้วยเกาะขนาดเล็กที่เป็นภูเขาสูงจากระดับน้ำทะเลปานกลางไม่เกิน 180 เมตร มีภูมิอากาศสม่ำเสมอทั้งหมู่เกาะ เกาะต่าง ๆ ของหมู่เกาะแสมสาร มักปรากฎผาหินที่เกิดจากการกัดชะของคลื่นและลม โดยเฉพาะทางด้านทะเลนอก ผาบางแห่งเป็นก้อนหินขนาดใหญ่ บางแห่งมีซอกหินเป็นที่สะสมของดินหรืออินทรีย์วัตถุเพียงเล็กน้อย
หมู่เกาะมัน

หมู่เกาะมัน เป็นหมู่เกาะที่ตั้งอยู่ในเขตตำบลกร่ำ อำเภอแกลง จังหวัดระยอง ประกอบด้วยเกาะ 3 เกาะ คือ เกาะมันใน เกาะมันกลาง และเกาะมันนอก ซึ่งเรียงตัวในแนวเหนือใต้ อยู่ในความดูแลของศูนย์วิจัยทรัพยากรทางทะเลและชายฝั่งอ่าวไทยฝั่งตะวันออก กรมทรัพยากรทางทะเลและชายฝั่ง และยังเป็นพื้นที่ดำเนินการของโครงการอนุรักษ์เต่าทะเลตามพระราชเสาวนีย์สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
เกาะที่อยู่ใกล้แผ่นดินที่สุดคือเกาะมันในมีระยะห่างจากอ่าวมะขามป้อมประมาณ 5 กิโลเมตร และเป็นเกาะที่มีขนาดใหญ่ที่สุด มีเนื้อที่ประมาณ 131 ไร่ เกาะมันกลางอยู่ห่างจากอ่าวมะขามป้อมประมาณ 6 กิโลเมตร และเกาะมันนอกอยู่ห่างจากอ่าวมะขามป้อมซึ่งมีแม่น้ำประแสร์ เป็นเกาะที่มีเนื้อที่ประมาณ 95 ไร่ เป็นเกาะที่เล็กที่สุดในบรรดาหมู่เกาะมัน ในช่วงเวลาน้ำลดจะเกิดเป็นทะเลแหวกเป็นสันทรายโผล่ขึ้นมาเป็นสันทรายทอดยาวจากเกาะมันในไปจนถึงเกาะมันกลาง มีระยะทางประมาณ 200 เมตร เป็นปรากฏการณ์ที่เกิดขึ้นปีละครั้งในทุก ๆ ช่วงเดือนเมษาจนของทุก ๆ ปี 
พื้นที่โดยรอบเกาะมันในและเกาะมันกลางเป็นพื้นที่ตื้น ระดับน้ำด้านนอกเกาะลึกประมาณ 10 เมตร ส่วนเกาะมันนอกได้รับอิทธิพลจากแม่น้ำน้อยกว่าสองเกาะด้านใน มีระดับน้ำลึกกว่า คือ ประมาณ 15–20 เมตร พบพรรณพืชในหมู่เกาะมันทั้งสิ้น 60 วงศ์ 151 ชนิด จากข้อมูล พ.ศ. 2551 สัตว์ที่พบ พบสัตว์สะเทินน้ำสะเทินบก 2 ชนิด สัตว์เลื้อยคลาน 15 ชนิด สัตว์เลี้ยงลูกด้วยนม 8 ชนิด และนก 80 ชนิด แนวปะการัง ซึ่งมีพื้นที่ทั้งหมด ประมาณ 1,240 ไร่ โดยทั่วไปแนวปะการังมีความกว้างประมาณ 100-200 เมตร ก่อตัวสิ้นสุดที่ความลึก 3-7 เมตร
ฌาปนสถานโกลเดอส์กรีน

ฌาปนสถานโกลเดอส์กรีน  เป็นฌาปนสถานและที่บรรจุอัฐิแห่งแรกของกรุงลอนดอน สร้างเมื่อ พ.ศ. 2443 เสร็จเมื่อ พ.ศ. 2445 ตั้งในเขตบาร์เนต ที่ดินที่ตั้งฌาปนสถานซื้อมาด้วยเงินจำนวน 6,000 ปอนด์ทองคำ (เทียบเท่า 135,987 ปอนด์เมื่อ พ.ศ. 2564) ฌาปนสถานโกลเดอส์กรีน ประกอบด้วยโรงสวด ห้องเผา สวน และสุสานเก็บอัฐิ
ในอดีตก่อนปี พ.ศ. 2428 การเผาศพถือเป็นวิธีจัดการศพที่ผิดกฎหมายในสหราชอาณาจักร ต่อมาเมื่อมีความต้องการใช้ที่ดินเพื่อทำประโยชน์อื่นที่มิใช่การฝังศพ จึงได้จัดสร้างฌาปนสถานโวกิง ที่จังหวัดเซอร์รีย์ ใกล้นครหลวงลอนดอน ต่อมาเมื่อมีความต้องการเผาศพแทนฝังศพมากขึ้น จึงได้จัดการให้มีฌาปนสถานขึ้นในเขตกรุงลอนดอน ฌาปนสถานโกลเดอส์กรีนออกแบบโดยเออร์เนสต์ จอร์จ และอัลเฟรด ยีตส์ ในรูปแบบลอมบาร์ดี และมีวิลเลียม โรบินสัน เป็นนักจัดสวน การก่อสร้างฌาปนสถานโกลเดอส์กรีนเป็นไปอย่างช้า ๆ ตามทุนทรัพย์ทีมี
ซิกมันด์ ฟรอยด์ นักประสาทวิทยาชาวออสเตรีย ถึงแก่กรรมเมื่อ พ.ศ. 2482 ศพของฟรอยด์ถูกนำมาฌาปนกิจ ณ ฌาปนสถานแห่งนี้ก่อนนำอัฐิบรรจุไว้ในอนุสรณ์สถานพร้อมกับอัฐิของภรรยาของเขา
ครั้นพระบาทสมเด็จพระปกเกล้าเจ้าอยู่หัวเสด็จสวรรคตในปี พ.ศ. 2484 ได้นำประกอบพิธีถวายพระเพลิงพระบรมศพ ณ ฌาปนสถานแห่งนี้ โดยมิได้ปฏิบัติตามโบราณราชประเพณี กล่าวคือ หลังจากประกอบพิธีเสร็จแล้ว เจ้าหน้าที่จึงเชิญพระบรมศพที่บรรจุหีบอยู่ไปเผาในห้องเผาซึ่งแยกต่างหากจากโรงสวด เมื่อเสร็จการแล้วจึงเชิญพระบรมอัฐิไปรักษาไว้ที่พระตำหนักคอมพ์ตัน ต่อมาในปี พ.ศ. 2492 สมเด็จพระนางเจ้ารำไพพรรณี พระบรมราชินี จึงทรงนำพระบรมอัฐิกลับประเทศไทยเพื่อเก็บรักษาไว้ที่พระที่นั่งจักรีมหาปราสาท
ดีน เบร์ตา บิญญาเลส

ดีน เบร์ตา บิญญาเลส (20 เมษายน ค.ศ. 2006 – 25 กันยายน ค.ศ. 2021) เป็นนักแข่งรถมอเตอร์ไซค์มืออาชีพชาวสเปน ผู้ลงแข่งขันในรายการซูเปอร์สปอร์ต 300 ชิงแชมป์โลก ให้กับทีมบิญญาเลสเรซซิง (Viñales Racing Team) โดยใช้รถยามาฮา YZF-R3
เบร์ตา บิญญาเลสเป็นลูกพี่ลูกน้องของมาเวอร์ริก บิญญาเลส แชมป์โลกโมโตทรี ปี 2013 และอิซาอัก บิญญาเลส ซึ่งเคยลงแข่งขันในรุ่น 125 ซีซี, โมโต3, โมโต2 และซูเปอร์สปอร์ตชิงแชมป์โลก
อาชีพนักแข่ง.
ดีน เบร์ตา บิญญาเลส เริ่มต้นอาชีพการแข่งขันรถจักรยานยนต์ตั้งแต่อายุยังน้อย เขาเข้าร่วมการแข่งขันซูเปอร์สปอร์ต 300 ชิงแชมป์โลกในปี ค.ศ. 2021 ซึ่งเป็นฤดูกาลสุดท้ายในอาชีพของเขา ในฤดูกาลนั้น เขาได้เข้าร่วมการแข่งขันรวม 11 ครั้ง และเก็บไปได้ 26 คะแนน จบอันดับที่ 23 ของตารางคะแนนรวม โดยมีสถิติทำรอบที่เร็วที่สุด 1 ครั้ง
การเสียชีวิต.
ดีน เบร์ตา บิญญาเลส เสียชีวิตเมื่อวันที่ 25 กันยายน ค.ศ. 2021 ด้วยวัยเพียง 15 ปี จากอุบัติเหตุระหว่างการแข่งขันรายการซูเปอร์สปอร์ต 300 ชิงแชมป์โลก ที่สนามเฆเรซเดลาฟรอนเตรา ประเทศสเปน อุบัติเหตุดังกล่าวเกิดขึ้นในรอบที่ 11 ของการแข่งขันเมื่อเขาประสบอุบัติเหตุชนกับนักแข่งคนอื่น ๆ หลายคน ทำให้เขาได้รับบาดเจ็บสาหัสและเสียชีวิตในเวลาต่อมา
คัง ฮย็อง-ซ็อก

คัง ฮย็อง-ซ็อก (เกิด 1 มกราคม ค.ศ. 1992) เป็นนักแสดงละครเวที ภาพยนตร์ และโทรทัศน์ของเกาหลีใต้ เขามีชื่อเสียงจากบทบาทของเขาในละครเรื่อง "โด โด ซอล ซอล ลา ลา ซอล" (2020), "โฮมทาวน์ ชะชะช่า" (2021), "ลอสต์" (2021) และภาพยนตร์เรื่อง "อาจุมม่า "(2022)
ชเว อู-ซ็อง

ชเว อู-ซ็อง (เกิด 21 พฤษภาคม ค.ศ. 1997) เป็นนักแสดงชาวเกาหลีใต้ เขามีชื่อเสียงจากการรับบท อี ดัน ในละครโทรทัศน์เรื่อง "รูมเมตฉันคือคุณชายจิ้งจอก" (2021) ทางช่องทีวีเอ็น
ตำบลพลสงคราม

พลสงคราม เป็นตำบลหนึ่งในอำเภอโนนสูง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลพลสงคราม 
การปกครอง.
ตำบลพลสงคราม แบ่งการปกครองออกเป็น 15 หมู่บ้าน คือ
<templatestyles src="Div col/styles.css"/>
 การศึกษา 
 การสาธารณสุข
 การศาสนา
ตำบลจันอัด

จันอัด เป็นตำบลหนึ่งในอำเภอโนนสูง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลจันอัด ตั้งอยู่ห่างจากอำเภอโนนไทย ประมาณ 13 กิโลเมตร
การปกครอง.
ตำบลจันอัด แบ่งการปกครองออกเป็น 8 หมู่บ้าน คือ
<templatestyles src="Div col/styles.css"/>
 การศึกษา 
 การสาธารณสุข
 การศาสนา
ตำบลขามเฒ่า (อำเภอโนนสูง)

ขามเฒ่า เป็นตำบลหนึ่งในอำเภอโนนสูง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลขามเฒ่า ตั้งอยู่ห่างจากอำเภอโนนไทย ประมาณ 15 กิโลเมตร
การปกครอง.
ตำบลขามเฒ่า แบ่งการปกครองออกเป็น 15 หมู่บ้าน คือ
<templatestyles src="Div col/styles.css"/>
 การศึกษา 
 การสาธารณสุข
 การศาสนา
ตำบลลำคอหงษ์

ลำคอหงษ์ เป็นตำบลหนึ่งในอำเภอโนนสูง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลลำคอหงษ์ ตั้งอยู่ห่างจากอำเภอโนนไทย ประมาณ 10 กิโลเมตร
การปกครอง.
ตำบลลำคอหงษ์ แบ่งการปกครองออกเป็น 12 หมู่บ้าน คือ
<templatestyles src="Div col/styles.css"/>
 การศึกษา 
 การสาธารณสุข
 การศาสนา
ตำบลเมืองปราสาท

เมืองปราสาท เป็นตำบลหนึ่งในอำเภอโนนสูง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลเมืองปราสาท
การปกครอง.
ตำบลเมืองปราสาท แบ่งการปกครองออกเป็น 13 หมู่บ้าน คือ
<templatestyles src="Div col/styles.css"/>
 การศึกษา 
 การสาธารณสุข
 การศาสนา
เอ-ไทม์ มีเดีย

บริษัท เอไทม์ มีเดีย จำกัด  ก่อตั้งเมื่อวันที่ 8 กุมภาพันธ์ พ.ศ. 2532 เป็นบริษัทที่ผลิตรายการวิทยุมากที่สุดของประเทศไทย และยังผลิตรายการโทรทัศน์ ละครชุด และคอนเสิร์ต อีกทั้งยังเป็นบริษัทที่แจ้งเกิดของบุคลากรในวงการบันเทิงหลาย ๆ คนในสังกัด อาทิ คชาภา ตันเจริญ วรินดา ดำรงผล คณาธิป สุนทรรักษ์ เขมรัชต์ สุนทรนนท์ ธนวัฒน์ ประสิทธิสมพร อัครพล ธนะวิทวิลาศ เตชินท์ พลอยเพชร รชาดา จึงวัฒนากิจ ติณณภพ ผดุงธรรม และหยาดพิรุณ ปู่หลุ่น โดยมีประสบการณ์ในการผลิตรายการวิทยุและโทรทัศน์ยาวนานมากกว่า 30 ปี เป็นบริษัทย่อยของจีเอ็มเอ็ม มีเดีย ในเครือจีเอ็มเอ็ม แชนแนล โฮลดิ้ง และในเครือเดอะ วัน เอ็นเตอร์ไพรส์ กิจการร่วมค้าของจีเอ็มเอ็ม แกรมมี่ โดยปัจจุบัน สมโรจน์ วสุพงศ์โสธร เป็นประธานกรรมการบริษัท
สถานีวิทยุ.
สถิติของผู้ฟัง.
พ.ศ. 2562 รวมผู้ฟังทั้งหมด 16 ล้านคน เฉลี่ยใช้เวลาฟัง 52 นาทีต่อวัน โดยมีผู้ฟังทางออนไลน์และยอดดาวน์โหลดแอปพลิเคชันมากที่สุดในประเทศไทย
บุคคลในสังกัด.
บุคคลในสังกัด เอไทม์ มีเดีย มีดังนี้
ตำบลลำมูล

ลำมูล เป็นตำบลหนึ่งในอำเภอโนนสูง จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลลำมูล ตั้งอยู่ห่างจากอำเภอโนนไทย ประมาณ 15 กิโลเมตร
การปกครอง.
ตำบลลำมูล แบ่งการปกครองออกเป็น 7 หมู่บ้าน คือ
<templatestyles src="Div col/styles.css"/>
 การศึกษา 
 การสาธารณสุข
 การศาสนา
ตำบลบัวลาย

บัวลาย เป็นตำบลแห่งหนึ่งในอำเภอบัวลาย จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลหนองบัวลาย และ องค์การบริหารส่วนตำบลบัวลาย 
การปกครอง.
หมู่บ้าน.
<templatestyles src="Div col/styles.css"/>
การปกครองส่วนท้องถิ่น.
พื้นที่ของตำบลบัวลาย อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
 การศึกษา
ตำบลเมืองพะไล

เมืองพะไล เป็นตำบลหนึ่งในอำเภอบัวลาย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลเมืองพะไล 
การปกครอง.
ตำบลเมืองพะไล แบ่งการปกครองออกเป็น 9 หมู่บ้าน คือ
<templatestyles src="Div col/styles.css"/>
 ศูนย์ราชการ 
 การศึกษา 
 การสาธารณสุข
ตำบลโนนจาน

โนนจาน เป็นตำบลหนึ่งในอำเภอบัวลาย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลโนนจาน
การปกครอง.
ตำบลโนนจาน แบ่งการปกครองออกเป็น 14 หมู่บ้าน คือ
<templatestyles src="Div col/styles.css"/>
 การศึกษา 
 การสาธารณสุข
ตำบลหนองหว้า (อำเภอบัวลาย)

หนองหว้า เป็นตำบลหนึ่งในอำเภอบัวลาย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลหนองหว้า 
การปกครอง.
ตำบลหนองหว้า แบ่งการปกครองออกเป็น 9 หมู่บ้าน คือ
<templatestyles src="Div col/styles.css"/>
 การศึกษา 
 การสาธารณสุข
 การศาสนา
ตำบลบัวใหญ่ (อำเภอบัวใหญ่)

บัวใหญ่ เป็นตำบลแห่งหนึ่งในอำเภอบัวใหญ่ จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลเมืองบัวใหญ่ และ องค์การบริหารส่วนตำบลบัวใหญ่ 
การปกครอง.
หมู่บ้าน (เขต อบต. บัวใหญ่).
<templatestyles src="Div col/styles.css"/>
การปกครองส่วนท้องถิ่น.
พื้นที่ของตำบลบัวใหญ่ อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
สถานที่สำคัญ.
<templatestyles src="Div col/styles.css"/>
 การศึกษา
 การศาสนา
<templatestyles src="Div col/styles.css"/>
ภาษาอาข่า

ภาษาอาข่า เป็นภาษาที่ชาวอาข่าใช้พูดในภาคใต้ของจีน (มณฑลยูนนาน), ภาคตะวันออกของพม่า (รัฐฉาน), ภาคเหนือของลาว และภาคเหนือของไทย
นักวิชาการตะวันตกจัดให้ภาษาอาข่า ภาษาฮานี และภาษาโฮนีอยู่ในภาษากลุ่มฮานี โดยถือว่าทั้งสามภาษานี้เป็นภาษาที่ไม่สามารถเข้าใจซึ่งกันและกันได้ แต่ใกล้ชิดกันอย่างมาก กลุ่มภาษาฮานีจัดอยู่ในกลุ่มย่อยโลโลใต้ของกลุ่มโลโล ส่วนนักภาษาศาสตร์ชาวจีนจัดให้ภาษากลุ่มฮานีทั้งหมด (ซึ่งรวมถึงภาษาอาข่า) เป็นภาษาถิ่นของภาษาเดียวกันตามรายงานการจำแนกกลุ่มชาติพันธุ์อย่างเป็นทางการของจีนที่จัดผู้พูดภาษากลุ่มฮานีทั้งหมดให้เป็นกลุ่มชาติพันธุ์เดียวกัน
ผู้พูดภาษาอาข่าอาศัยอยู่ในพื้นที่ภูเขาห่างไกลที่ซึ่งภาษาอาข่าได้พัฒนาเป็นแนวต่อเนื่องภาษาถิ่นที่มีขอบเขตกว้างขวาง ภาษาถิ่นจากหมู่บ้านที่ตั้งอยู่ห่างกันเพียง 10 กิโลเมตรอาจมีความแตกต่างกันอย่างเด่นชัด ความโดดเดี่ยวของชุมชนอาข่าก็ทำให้หลายหมู่บ้านแตกแขนงภาษาถิ่นออกไป วิธภาษาที่อยู่ตรงปลายทั้งสองด้านของแนวต่อเนื่องภาษาถิ่นจึงไม่สามารถเข้าใจซึ่งกันและกันได้
สาธารณรัฐนิยมในสหราชอาณาจักร

สาธารณรัฐนิยมในสหราชอาณาจักรเป็นขบวนการทางการเมืองซึ่งมุ่งเปลี่ยนระบอบกษัตริย์ของสหราชอาณาจักรเป็นสาธารณรัฐ ซึ่งก็มีแบ่งออกเป็นฝ่ายที่ต้องการให้มีประมุขแห่งรัฐจากการเลือกตั้ง ฝ่ายที่ไม่ประสงค์ให้มีประมุขแห่งรัฐโดยสิ้นเชิง เป็นต้น
ประเทศซึ่งประกอบเป็นสหราชอาณาจักรใช้ระบอบราชาธิปไตยเกือบตลอดมาตั้งแต่ยุคกลาง แต่การปกครองระบอบสาธารณรัฐเกิดขึ้นในอังกฤษในช่วงกลางคริสต์ศตวรรษที่ 17 หลังฝ่ายรัฐสภาชนะสงครามกลางเมืองอังกฤษ เป็นช่วงที่เรียกว่า เครือจักรภพแห่งอังกฤษ (Commonwealth of England) ระหว่างปี 1649 ถึง 1660
กระแสนิยมสาธารณรัฐในบริเตนมุ่งเลิกระบอบกษัตริย์บริติชเท่านั้น แต่ยังคงรักษาสหภาพบริเตนและไม่เรียกร้องเอกราชให้แก่ประเทศองค์ประกอบ ในไอร์แลนด์เหนือ นอกจากพวกสาธารณรัฐนิยมดังบนเกาะบริเตนแล้ว คำว่า "สาธารณรัฐนิยม" ปกติใช้ในความหมายของสาธารณรัฐนิยมไอร์แลนด์ ซึ่งนอกจากต่อต้านระบอบกษัตริย์แล้ว ยังต่อต้านการมีอยู่ของรัฐบริเตนบนเกาะไอร์แลนด์ และเรียกร้องให้ไอร์แลนด์กลับมารวมกันเป็นประเทศเดียว 
และยังมีสมาชิกนิยมสาธารณรัฐของพรรคชาติสกอตและไพลด์คัมรีในเวลส์ที่เรียกร้องเอกราชของประเทศเหล่านั้นเป็นสาธารณรัฐด้วย อย่างไรก็ดี นโยบายอย่างเป็นทางการของพรรคชาติสกอตยังให้พระมหากษัตริย์บริติชเป็นประมุขแห่งรัฐของสกอตแลนด์ที่มีเอกราชอยู่ ยกเว้นประชาชนจะตัดสินใจเป็นอื่น องค์การที่สนับสนุนสาธารณรัฐนิยมในสหราชอาณาจักรที่มีชื่อเสียง เช่น รีพับลิก
อีเอฟเอ็ม

อีเอฟเอ็ม (อังกฤษ: EFM) เป็นสถานีวิทยุในกรุงเทพมหานคร และปริมณฑล ออกอากาศทางคลื่นเอฟเอ็ม 94 เมกะเฮิร์ตซ์และเป็นสถานีวิทยุของเอไทม์ มีเดีย ภายใต้การดูแลของการกระจายเสียงโดย จีเอ็มเอ็ม แกรมมี่ อีเอฟเอ็ม เปิดเพลงไทยสากลทกุแนว ตลอด 24 ชั่วโมง อีเอฟเอ็ม เคยออกอากาศที่จังหวัดเชียงใหม่ ในช่วงปี 2548 จนหยุดกระจายเสียงในจังหวัดเชียงใหม่
โกดัก แบล็ก

บิล คาฮาน คาปรี (เกิด 11 มิถุนายน ค.ศ. 1997) หรือชื่อในวงการคือ โกดัก แบล็ก (Kodak Black) เป็นแร็ปเปอร์ชาวอเมริกัน เขาเริ่มมีชื่อเสียงหลังจากออกซิงเกิล "โนฟล็อกอิน" เมื่อ ค.ศ. 2014 อัลบัมเปิดตัวของเขา "เพนทิงพิกเชอส์" (2017) ขึ้นถึงอันดับสามบน"บิลบอร์ด" 200 ขณะที่ซิงเกิล "ทันเนลวิชัน" ติดอันดับที่หกบน"บิลบอร์ด"ฮอต 100 อัลบัมที่สอง "ไดอิงทูไลฟ์" (2018) เป็นอัลบั้มแรกของเขาที่ติดอันดับหนึ่งในสหรัฐ ซิงเกิลร่วมกันอย่าง "ซีซี" (ร้องรับเชิญโดยแทรวิส สก็อตต์ และออฟเซต) ขึ้นถึงอันดับสองบนฮอต 100
ใน ค.ศ. 2019 โกดัก แบล็กถูกจับกุมข้อหามีอาวุธไว้ในครอบครองและถูกตัดสินจำคุกสี่ปี ขณะถูกจำคุก เขาออกอัลบัมชุดที่สาม "บิลอิสราเอล" (2020) ตามด้วยอัลบัมชุดที่สี่ "แบ็กฟอร์เอเวอรีติง" ใน ค.ศ. 2022 โดยมีซิงเกิลฮิตอย่าง "ซูเปอร์เกรมลิน" ขึ้นสูงสุดอันดับที่สามบนฮอต 100
รายชื่อบอยแบนด์ในประเทศเกาหลีใต้

บอยกรุปเคป็อป หมายถึงกลุ่มไอดอลชายล้วนของเกาหลีใต้ซึ่งมีสัดส่วนส่วนใหญ่ของอุตสาหกรรมเคป็อป บอยกรุปเกาหลีได้มีส่วนช่วยในการเผยแพร่และส่งเสริมวัฒนธรรมเกาหลีไปทั่วโลกผ่านการแสดงที่โดดเด่นและได้รับความนิยม กลุ่มแรกเริ่มช่วงปลายยุค 90 และต้นยุค 2000 เช่น เอช.โอ.ที,ชินฮวา และ จี.โอ.ดี เป็นกลุ่มที่สร้างรากฐานให้กับบอยกรุปชายล้วนที่ประสบความสำเร็จ และเป็นกลุ่มแรกที่สร้างฮันรยู เวฟ ในปี 2550 เริ่มเกิดรุ่นที่สองขึ้น เช่น บิกแบง,ทงบังชินกี,ซูเปอร์จูเนียร์,ทูพีเอ็ม,ชายนี,บีสต์ และ อินฟินิต ความนิยมของบอยกรุปเกาหลียังเพิ่มขึ้นเรื่อยๆจนเกิดฮันรยู เวฟครั้งที่สอง และการเกิดขึ้นของบอยกรุป เช่น เอ็กโซ,บีทีเอส ในปี พ.ศ.2555 และ 2556 ที่เป็นการเปิดตัวรุ่นที่ 3และเปิดตัวต่อมวลมหาชนทั่วโลก โดยเฉพาะบีทีเอสที่ได้รับความนิยมจากฝั่งตะวันตกเป็นอย่างมาก สามารถครองอันดับหนึ่งในบิลบอร์ดชาร์ตและได้ร่วมงานศิลปินระดับโลก เช่น นิกกี มินาจ,โคลด์เพลย์ และ ฮาลซีย์ และวงอื่นๆที่ได้รับความนิยม ที่เปิดตัวในปี 2555 เป็นต้นไป เช่น เซเวนทีน,เอ็นซีที,วอนนาวัน,ทีบายที,สเตรย์คิดส์ และ เอนไฮเพน เป็นกลุ่มที่สร้างเสน่ห์ให้กับบอยกรุปเคป็อปและได้รับความนิยมอย่างกว้างขว้าง
รุ่นที่ 1 (พ.ศ. 2535–2545).
ในช่วงต้นพ.ศ.2533 มีเพียงศิลปินเดี่ยวที่ทำเพลงแบบทรอต ต่อมาในพ.ศ. 2535 เพลงเกาหลีใต้เริ่มได้รับอิทธิพลจากเพลงแนวฮิปฮอป ด้วยการเดบิวต์ของซอแทจีแอนด์บอยส์ที่มีการเริ่มใช้ภาษาอังกฤษในเพลงของพวกเขา จนกระทั้งผู้ก่อตั้งเอสเอ็มเอนเตอร์เทนเมนต์ อี ซู-มัน ได้สร้างบอยกรุปเช่น เอช.โอ.ที และ ชินฮวา ที่สร้างกระแสฮันรยู บอยกรุปกลุ่มแรกๆเริ่มขึ้นหลังจากการเปิดตัวของเอช.โอ.ทีในปี พ.ศ. 2539 รวมถึงกลุ่มไอดอลที่เดบิวต์ในปีพ.ศ. 2540 ถึง ปีพ.ศ. 2545
บอยกรุปอื่นๆ.
<templatestyles src="Div col/styles.css"/>
รุ่นที่ 2 (พ.ศ. 2546–2554).
ในขณะที่บอยกรุปรุ่นแรกเริ่มยุบวงไปในช่วงต้นปีพ.ศ. 2543 เพลงแนวบัลลาดและอาร์แอนด์บีเริ่มกลับมาได้รับความนิยมอีกครั้ง ตั้งแต่ปีพ.ศ. 2546 ศิลปินที่โด่งดัง เช่น เอสจี วอนนาบี,ฮวีซอง และบัซ
บอยกรุปอื่นๆ.
<templatestyles src="Div col/styles.css"/>
รุ่นที่ 3 (พ.ศ. 2555–กลางปี 2560).
เคป็อปเริ่มได้รับการฟื้นฟูในรุ่นที่ 3 ที่เติบโตในยุคดิจิทัลและกระแสสังคมและโลกาวิวัฒน์ ในยุคนี้รายการเซอร์ไวเวิลเริ่มได้รับความนิยมและมีการแข่งขันเพิ่มมากขี้น รวมถึงบอยกรุปที่เดบิวต์ในช่วงปี พ.ศ. 2555 ถึงกลางปีพ.ศ. 2560 ด้วยเช่นกัน
บอยกรุปอื่นๆ.
<templatestyles src="Div col/styles.css"/>
รุ่นที่ 4 (ปลายปีพ.ศ. 2560-ปัจจุบัน).
ในรุ่นนี้ต้องเผชิญหน้ากับปัญหาหลายอย่าง เช่น โรคระบาดโควิด-19 ปัญหาทางด้านเศรษฐกิจ และการจัดทำคอนเสิร์ตเสมือนจริงแทน และในรุ่นนี้ก็เป็นการบุกเบิกการประชาสัมพันธ์ที่หลายหลายขึ้นโดยเฉพาะช่องทางออนไลน์ที่มีการเคลื่อนไหวมากที่สุด
บอยกรุปอื่น ๆ.
<templatestyles src="Div col/styles.css"/>